చెన్నై, ఫిబ్రవరి 8(ఆంధ్రజ్యోతి): తమిళనాడు సీఎం పీఠాన్ని అధిష్ఠించేందుకు తపిస్తున్న శశికళకు ఎన్నికల కమిషన్ షాకిచ్చింది. అన్నాడీఎంకే పార్టీ తాత్కాలిక ప్రధాన కార్యదర్శిగా చిన్నమ్మ ఎంపికలో ఎలాంటి నిబంధనలూ పాటించలేదని అభిప్రాయపడుతోంది. ఈ విషయమై త్వరలో అన్నాడీఎంకేకు నోటీసు జారీచేసే అవకాశం ఉంది. జయ మృతి తర్వాత జరిగిన అన్నాడీఎంకే సర్వసభ్య సమావేశంలో శశికళను తాత్కాలిక ప్రధాన కార్యదర్శిగా నియమిస్తూ తీర్మానం చేశారు. ప్రస్తుతం శాసనసభపక్ష నాయకురాలిగా కూడా ఎన్నికైన ఆమె ముఖ్యమంత్రి పదవిని చేపట్టనున్న తరుణంలో.. పార్టీ నేతగా ఆమె ఎంపిక కావడమే పార్టీ నియమాలకు విరుద్ధమని కేంద్ర ఎన్నికల సంఘం అభిప్రాయపడుతోంది. అన్నాడీఎంకే నుండి బహిష్కరణకు గురైన రాజ్యసభ సభ్యురాలు శశికళ పుష్ప ఇచ్చిన పిటీషన మేరకు ఈ వ్యవహారంపై ఈసీ విచారణ జరిపింది. తాత్కాలిక ప్రధాన కార్యదర్శి ఎంపిక గురించిగానీ, నియామకం గురించి గానీ అన్నాడీఎంకే పార్టీ నియమనిబంధనలలో ఎక్కడా పేర్కొనలేదని కేంద్ర ఎన్నికల సంఘం పరిశీలనలో వెల్లడైంది. దీంతో.. తాత్కాలిక ప్రధాన కార్యదర్శిగా ఎవరినైనా నియమించాలంటే అందుకు తగినట్లుగా పార్టీ నియమ నిబంధనలను సవరించాల్సి ఉంటుందని, అలాంటి సవరణలు చేపట్టకుండా జరిగిన శశికళ నియామకం చెల్లదని ఈసీ చెబుతోంది. ఈ విషయమై త్వరలో అన్నాడీఎంకే అధిష్టానానికి సంజాయిషీ కోరుతూ నోటీసును జారీచేయనుంది. చిన్నమ్మ పదోన్నతికి సంబంధించిన పత్రాలను, తీర్మానం ప్రతిని ఇవ్వాల్సిందిగా.. శశికళాపుష్ప ఫిర్యాదుపై స్పందించాల్సిందిగా అన్నాడీఎంకేను ఈసీ ఆదేశించింది.
chennai, fibravari 8(aandhrajyoti): tamilanadu cm peethaanni adhishtinchenduku tapistunna sasikalaku ennikala kamishan shaakichindi. annadienke party taatkaalika pradhaana kaaryadarsigaa chinnamma empikalo elanti nibandhanaluu paatinchaledani abhipraayapadutondi. ee vishayamai twaralo annaadeeenkeku notisu jarichese avakaasam undi. jaya mruti tarvaata jarigina annadienke sarvasabhya samavesamlo sasikalanu taatkaalika pradhaana kaaryadarsigaa niyamistuu teermaanam chesaru. prastutam saasanasabhapaksha nayakuraliga kuudaa ennikaina aame mukhyamantri padavini chepattanunna tarunamlo.. party nethagaa aame empika kavadame party niyamaalaku viruddhamani kendra ennikala sangham abhipraayapadutondi. annadienke nundi bahishkaranaku guraina rajyasabha sabhyuraalu sasikala pushpa ichina pitiishana meraku ee vyavahaarampai eesee vichaarana jaripindi. taatkaalika pradhaana kaaryadarsi empika gurinchigaanii, niyaamakam gurinchi gaanee annadienke party niyamanibandhanalalo ekkada perkonaledani kendra ennikala sangham pariseelanalo velladaindi. deentho.. taatkaalika pradhaana kaaryadarsigaa evarinainaa niyaminchaalante anduku taginatlugaa party niyama nibandhanalanu savarinchaalsi untundani, alanti savaranalu chepattakunda jarigina sasikala niyaamakam chelladani eesee chebutondi. ee vishayamai twaralo annadienke adhishtaanaaniki sanjaishi korutu notisunu jaareecheyanundi. chinnamma padonnatiki sambandhinchina patraalanu, teermaanam pratini ivvaalsindigaa.. sasikalapushpa firyaadupai spandinchaalsindigaa annaadeeenkenu eesee aadesinchindi.